मुझ से जब भी यह सवाल पूछा जाता है तो मैं कहता हूं कि मैं चुनाव हार गया तो सवाल यह नहीं है कि मैं क्या करूंगा बल्कि यह आप को सोचना है कि अगर मैं चुनाव हार गया तो आप क्या करोगे. क्योंकि आम आदमी पार्टी हार गई तो आप के बच्चों के भविष्य का क्या होगा. क्योंकि वही कांग्रेस और वही भाजपा आप के सामने होगी. हमारी जिंदगी अब इस देश के लिए कुरबान है. जब तक शरीर में खून का एक भी कतरा है तब तक भ्रष्टाचार से लड़ते रहेंगे. यह मेरा अकेले का चुनाव नहीं है, मैं अकेला कुछ नहीं कर सकता. देश की जनता को हमारे साथ आना पड़ेगा.